एकाग्रता सबसे मूल्यावान संपदा : स्वामी ज्ञानानंद
स्वामीज्ञानानंद जी महाराज ने कहा कि विद्यार्थी जीवन में एकाग्रता सबसे महत्वपूर्ण मूल्यवान संपदा है। एकाग्रता मन के साथ रहती है। जब भी मन विचलित हो जाता है तो एकाग्रता भंग हो जाती है। ध्यान को लक्ष्य पर रखकर आगे बढ़ें। किशोरावस्था का समय जीवन का स्वर्णिम समय है।
ज्ञानानंद जी महाराज महिला विश्वविद्यालय में आयोजित व्याख्यान में गुरुवार को संबोधित कर रहे थे। उन्होंने उदहारण देते हुए कहा कि सीढियां ऊपर चढ़ने के लिए होती हैं, यदि कोई संभल कर चले तो नीचे गिर सकता है। अर्थात जीवन में सकारात्मक सोच आत्मविस्वास के साथ आगे बढ़ें। महापुरुषों अपने से बड़ों का आदर करने का मतलब होता है उनकी बात को मानना। उन्होंने कहा कि वर्तमान में रहकर कर्म करें। भविष्य के बारे में इतना अधिक सोचे कि आपकी सारी शक्ति सोचने में खर्च हो जाए। पढ़ाई को श्रेष्ठ करने के बारे में बताते हुए स्वामी जी ने कहा कि सबसे पहले महत्वता जरूरी है, हम अपने किसी विषय को महत्व देंगे तो उसको पढ़ने में हमारी रूचि होगी। उन्होंने कहा कि संकल्प बहुत बड़ी ताकत है। भगत फूल सिंह का संकल्प नारी शिक्षा के लिए था। भारत देश में पुरुषों से पहले नारियों का नाम लिया जाता है। महाराज जी ने कहा कि जो हमें अच्छाई की ओर ले जाए, वह हमारा मित्र है। जो हमें बुराई दिखाए, वह हमारा मित्र नहीं हो सकता। उन्होंने छात्राओं को समर्पित, निष्ठा से जीवन में श्रेष्ठ करने के लिए प्रयास करने के लिए प्रेरित किया। इस अवसर पर विवि की कुलपति प्रो.आशा कादियान, विजयपाल, कविता चक्रवर्ती, डॉ. पीएस गहलोत, कमला, नरेंद्र खट्टर, जगदीश सिंह, गणेश सिंह, मनोज कुमार, कृष्णलाल कादियान, श्वेता हुड्डा, शकुंतला, महेश दाधीच, संकेत विज, सुमन दलाल, नीलम मलिक सुमित्रा आदि उपस्थित थे।
स्वामी ज्ञानानंद
गोहाना .महिला विवि में आयोजित व्याख्यान कार्यक्रम में उपस्थित विवि की कुलपति, स्टॉफ छात्राएं।
mag_Deva hin_Deva hin_Deva san_Deva hin_Deva